
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Rožňava 4P/58/2026 7826200745 04. 06. 2026 Mgr. Katarína Kráľová ECLI:SK:OSRV:2026:7826200745.2
Uznesenie Okresný súd Rožňava vo veci starostlivosti súdu o maloleté dieťa: A. A., nar. XX.X.XXXX, dieťa rodičov: matka B. C., nar. XX.X.XXXX, trvale bytom A., t. č. A. D. XXX, A., otec E. A., nar. XX.X.XXXX, trvale bytom F. XXXX/XX, A., v konaní o úpravu výkonu rodičovských práv a povinností rozhodol: I. Konanie zastavuje. II. Žiaden z účastníkov nemá právo na náhradu trov konania. odôvodnenie: 1. Návrhom podaným osobne na súde 27.3.2026 navrhovateľka žiadala, aby súd zveril jej maloleté dieťa do jej osobnej starostlivosti a aby uložil otcovi maloletej povinnosť prispievať jej výživným v minimálnom rozsahu. 2. Na pojednávaní konanom na súde 4.6.2026 ústne do zápisnice vzala navrhovateľka predmetný návrh späť, pričom žiadala, aby súd konanie zastavil. 3. Podľa § 29 ods. 1 vety prvej zákona č. 161/2015 Z. z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. 4. Vzhľadom na dispozitívny úkon navrhovateľky s ním, súd v súlade s citovaným zákonným ustanovením konanie zastavil. 5. Kolízny opatrovník zastupujúci maloleté dieťa v konaní akceptoval späťvzatie predmetného návrhu. 6. Podľa § 52 CMP žiaden z účastníkov nemá nárok na náhradu trov konania, ak tento zákon neustanovuje inak. 7. Súd rozhodol o trovách konania tak, že žiadnemu z účastníkov právo na náhradu trov tohto konania nepriznal. Poučenie: Proti tomuto uzneseniu je prípustné odvolanie v lehote do 15 dní od doručenia v troch vyhotoveniach, ktoré sa podáva na Okresný súd Rožňava. O odvolaní rozhodne Krajský súd v Prešove. V odvolaní sa musí okrem všeobecných náležitostí podania stanovených v § 127 ods. 1, 2 CSP (ktorému súdu je určené, kto ho robí, ktorej veci sa týka, čo sa ním sleduje, jeho podpísania a uvedenia spisovej značky tohto konania) uviesť, proti ktorému rozhodnutiu smeruje, v akom rozsahu sa napáda, z
akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. V odvolacom konaní možno uvádzať nové skutkové tvrdenia a predkladať nové dôkazné návrhy. Proti tomuto uzneseniu nemôžu podať odvolanie účastníci konania, resp. ich zástupcovia, ktorí sa svojho práva výslovne pred súdom vzdali.

